stanford-oval/wikipedia huggingface dataset:
Akira
Juoni

Tokiossa räjähtää uudentyyppinen pommi vuonna 1992, ja muutaman tunnin kuluttua syttyy kolmas maailmansota. Myöhemmin vanhan Tokion raunioille syntyy uusi metropoli, Neo-Tokio.
Vuonna 2030 moottoripyöräjengiläiset Kaneda ja Tetsuo ajelevat kielletylle vanhan Tokion alueelle. Tetsuolle sattuu onnettomuus ja pian paikalle ilmestyy armeija. Tetsuolle tehdään kokeita, ja hän alkaa saada psykokineettisiä voimia. Tetsuon ja Kanedan ystävyys joutuu koetukselle, ja Tetsuosta tulee kilpailevan pyöräjengin johtaja. Lopulta Kaneda yrittää oman jenginsä kanssa tappaa Tetsuon, siinä kuitenkaan onnistumatta.
Tetsuo herättää Akiran, jota on pidetty syväjäädytettynä vaarallisen suurien psyykkisten voimiensa takia. Akira aiheuttaa uuden räjähdyksen, joka raunioittaa Neo-Tokion. Uudelleen tuhoutuneen kaupungin asukkaat jakautuvat kahteen leiriin, joista toinen on Tetsuon johtama ”Suur-Tokion keisarikunta”, joka palvoo Akiraa jumalanaan, ja toinen syntyy muut psykokineettisiä voimia omaavat lapset yhteen keränneen Lady Miyakon ympärille.
Tetsuon voimat kasvavat kunnes ne vetävät vertoja Akiran voimille ja lopulta yhtyvät niihin valtavassa räjähdyksessä, synnyttäen uuden maailmankaikkeuden. Kanedan ja hänen ystäviensä johdolla Neo-Tokion raunioille perustetaan uusi valtio, joka saa nimekseen Suur-Tokion keisarikunta.
Eroavaisuuksia

Elokuvan tapahtumat sijoittuvat vuoteen 2019, kun taas sarjakuvan vuoteen 2030
Sarjakuvassa Akira tuhoaa Tokion vuonna 1992 (itämaisissa versioissa vuonna 1982), elokuvassa taas vuonna 1988
Aiheesta muualla

Salmi, Markku: Akira-mangan arvostelu (Arkistoitu – Internet Archive). Anime.
Sinisalo, Otto: Sademies Neo-Tokiosta. Kvaak.fi 16.5.2003.
Turku, Jani: Akira-projekti päättyy. Kvaak.fi 9.12.2006.
Jukurit kaudella 2008–2009

Tämä artikkeli käsittelee jääkiekkojoukkue Jukurien kautta 2008–2009 Mestis-sarjassa.
Kauden 2008–2009 kulku > Harjoitusottelut

Jukurit aloitti jääharjoitukset maanantaina 21. heinäkuuta. Joukkue pelasi ennen sarjan alkua kymmenen harjoitusottelua. Ensimmäinen ottelu oli edessä lauantaina 2. elokuuta, kun Jukurit matkusti Leppävirralle viime keväänä Suomi-sarjaan nousseen LeKi-75:n vieraaksi. Jukurit voitti ottelun peräti 0-14.
Seuraavana viikonloppuna Jukurit osallistui Mikkelissä käytävään Marski Cupiin. Jukurit hävisi avausottelun KalPalle 1-4 mutta voitti seuraavana päivänä pronssiottelussa JYPin rangaistuslaukausten jälkeen 2-1. Jukurien voittomaalin JYP-vahti Sinuhe Wallinheimon taakse teki Tero Kettunen. Jukurit voitti näin ollen pronssia ja petrasi viime kauden sijoitustaan.
Jukurien ykkössentteri Kory Baker saapui Mikkeliin heti voitokkaan JYP-ottelun jälkeisenä sunnuntaina. Hän kävi jo maanantaina ensimmäistä kertaa joukkueensa kanssa jäällä, mutta ei kuitenkaan pelannut keskiviikon harjoitusottelussa viime kauden seuraansa vastaan. KooKoo voitti ottelun 0-4.
20. elokuuta Jukurit julkaisi oman kasvattinsa Iivo Hokkasen siirtymisen Tapparasta Mikkeliin. Hokkanen teki viime kauden SM-liigassa HPK:n ja Tapparan paidassa yhteensä tehot 5 + 12. Seuraavana viikonloppuna Jukurit osallistuivat Vantaalla käytävään Valtti Cupiin. Jukurit eteni finaaliin kaatamalla KooKoon 4-2. Lauantaisessa finaalissa Jukurit kohtasivat ruotsalaisen AIK:n. Jukurit johti ottelua kolmannen erän alussa jo 4-1, mutta AIK teki kolme maalia ilman maalivahtia ja tasoitti ottelun 4-4. Rangaistuslaukauksia ammuttiin yhdeksän kierrosta, kunnes Iivo Hokkanen varmisti turnauksen voiton Jukureille.
Harjoitusottelut jatkuivat 29. elokuuta Kouvolassa. Try-out -pelaajista vain Markus Piispanen sai jatkosopimuksen Jukureihin. Tino Sandhu, Niko Toivonen Ville Laakkonen ja Ville Rajala suuntasivat muualle. Jukurit voitti KooKoon 1-5. Joukkue kohtasi vielä HeKin ja Jokipojat ennen sarjan alkua. Kun joukkue oli saatu kasaan, Jukurit pelasi viimeisissä harjoitusotteluissa hyökkäyskentällisin:
Baker - Hokkanen - Jormakka

Makkonen - Asplund - Lindholm

Kettunen - Jaakkola - Lehtonen

Piispanen - Mäkinen - Miasnikov/Laitinen
Runkosarja > Pelitapa

Runkosarjassa pelattiin edelliskausien tapaan 12 joukkueen nelinkertainen sarja eli yhteensä 44 ottelua. Lisäksi kukin joukkue pelasi yhden kotiottelun Suomen alle 20-vuotiaiden maajoukkuetta vastaan. Varsinaisella peliajalla saavutetusta voitosta sai kolme pistettä, kun taas hävinnyt joukkue jäi pisteittä. Mikäli ottelu venyi jatkoajalle tai viiden minuutin jatkoajan jälkeen rangaistuslaukauksiin, voittaja sai kaksi ja häviäjä yhden pisteen.
Kauden päätteeksi Mestiksen mestari pelasi SM-liigakarsinnoissa SM-liigan viimeiseksi jäänyttä joukkuetta vastaan paras seitsemästä -järjestelmällä. Kotietu oli SM-liigajoukkueella.
Runkosarja > Syyskausi (syys–joulukuu 2008)

Jukurit aloitti kauden kolmen ottelun tappioputkella, kun joukkue hävisi Sportille, K-Vantaalle ja sarjanousija D Teamille. Jukurit onnistui tekemään kolmessa ensimmäisessä ottelussaan vain yhden maalin, jonka teki Kory Baker. Jukurit sai kauden avausvoittonsa Heinolasta, kun HeKi kaatui 1-3. HPK:sta Jukureihin lainasopimuksella liittynyt, viime kaudella TuTossa 31 tehopistettä tehnyt Tuomas Muhonen vastasi ottelun avausmaalista.
HeKi-ottelun jälkeen Jukurit hävisi Hokille ja LeKille, kunnes se onnistui voittamaan jumbofinaalissa SaPKon 4-3. Tämän ottelun jälkeen Jukureilla oli viikon tauko. Joukkue vahvistui kahdella uudella pelaajalla, kun 330 SM-liigaottelusta kokemusta hankkinut Carlo Grünn ja miltei 200 liigaottelun mies Teemu Paakkarinen liittyivät joukkueeseen toistaiseksi voimassa olevilla sopimuksilla. Jukurien venäläispelaaja Aleksei Miasnikov sen sijaan matkusti takaisin Venäjälle.
Seuraava viikonloppu meni myös huonosti Jukureilta: joukkue hävisi KooKoolle ja Jokipojille jääden sarjassa toiseksi viimeiseksi. Tämä riitti seurajohdolle, joka erotti päävalmentaja Kari Makkosen tehtävistään 13. lokakuuta. Päävalmentajaksi nousi tähän asti apuvalmentajana toiminut Pekka Lipiäinen. Samalla Jukurit julkaisi, että jo aikaisemmin kolmessa ottelussa lainassa ollut Markus Talas siirtyi Sportista Jukureihin koko kauden mittaisella sopimuksella.
Runkosarja > Syyskausi (syys–joulukuu 2008) > Pekka Lipiäinen otti ohjat

Jukurit palkkasi Pekka Lipiäisen apuvalmentajaksi Timo Turusen. Toistaiseksi voimassa olevalla sopimuksella Jukureissa kiekkoillut Teemu Paakkarinen siirtyi Jukureista Puolaan loppukauden mittaisella sopimuksella. Lipiäisen aika Jukurien päävalmentajana alkoi heti kahdella voitolla: D Team ja Titaanit. Kory Bakerin loukkaannuttua Kotkassa hänen paikkansa ykkösen keskeltä otti Iivo Hokkanen. Seuraavalla viikolla Jukurit pelasi hyvän pelin Vantaalla ja olisi ansainnut voiton, mutta tällä kertaa pisteet jäivät Vantaalle. Seuraava ottelu oli sarjakärki TuToa vastaan Kalevankankaalla. Jukurit pelasi kauden parhaan pelinsä ja voitti 3-1. Pari päivää myöhemmin Jukurit murskasi SaPKon 1-6 lukemin. Lipiäinen oli saanut käännettyä Jukureiden kurssin ylös, ja peli näytti jo todella hyvältä. Surkean alkukauden takia Jukurit majaili kuitenkin sarjataulukon 7. sijalla.
Runkosarjan jälkeiset ottelut

Jukurien kausi jatkui runkosarjan jälkeen play-offeilla tai play-outeilla.
Tietoja ja tilastoja > Joukkue 2008-2009

Tilanne 22.10.2008
| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 1 |  | Ari Reunanen | V | 2009 | Huittinen, Suomi |  |

| 35 |  | Pekka Lahikainen | V | 2009 | Mikkeli, Suomi |  |

| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 3 |  | Teemu Metso | V | 2009 | Oulu, Suomi |  |

| 4 |  | Tuomas Pylkkänen | V | 2009 | Joroinen, Suomi |  |

| 5 |  | Olli-Pekka Komulainen | V | 2009 | Kuopio, Suomi |  |

| 6 |  | Erkka Leppänen | V | 2009 | Jyväskylä, Suomi |  |

| 7 |  | Sami Kautto | O | 2009 | Vantaa, Suomi |  |

| 8 |  | Eero Hyvärinen | V | 2009 | Jyväskylä, Suomi |  |

| 9 |  | Markus Talas | V | 2009 | Kristiinankaupunki, Suomi |  |

| 12 |  | Nicolas Besch | V | 2009 | Rouen, Ranska |  |

| 16 |  | Jimi Santala | V | 2009 | Helsinki, Suomi |  |

| 22 |  | Ilkka Kallioinen (C) | V | 2009 | Jyväskylä, Suomi |  |

| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 2 |  | Kalle Mäkinen | V | LH | 2009 | Jyväskylä, Suomi |

| 10 |  | Markus Piispanen | V | H | 2009 | Mikkeli, Suomi |

| 14 |  | Jussi-Mikko Makkonen | V | LH | 2009 | Lahti, Suomi |

| 17 |  | Janne Jaakkola (A) | V | KH | 2009 | Tampere, Suomi |

| 18 |  | Tuomo Jormakka (A) | V | LH | 2009 | Jyväskylän mlk., Suomi |

| 19 |  | Miikka Lindholm | O | LH | 2009 | Espoo, Suomi |

| 20 |  | Anssi Laitinen | V | LH | 2009 | Mikkeli, Suomi |

| 23 |  | Turo Asplund | V | KH | 2009 | Jyväskylä, Suomi |

| 25 |  | Carlo Grünn | V | LH | toistaiseksi | Espoo, Suomi |

| 26 |  | Tuomas Muhonen | O | LH | laina (HPK 2010) | Helsinki, Suomi |

| 27 |  | Tero Kettunen | V | LH | 2009 | Jyväskylä, Suomi |

| 28 |  | Tommi Lehtonen | V | LH | 2009 | Espoo, Suomi |

| 70 |  | Kory Baker | O | KH | 2009 | Miramichi, New Brunswick, Kanada |

| 85 |  | Iivo Hokkanen (A) | V | KH | 2009 | Hämeenlinna, Suomi |
|  |
| --- | --- | --- | --- | --- | --- | --- |

| Päävalmentaja |  | Pekka Lipiäinen | 2009 | Mikkeli, Suomi |  |  |
Aiheesta muualla

Jukureiden kotisivut
Jatkoaika.com
SarvisClubin nettisivut
André Labatut

| Mitalit | Mitalit | Mitalit |  |
| --- | --- | --- | --- |
|  André Labatut |  André Labatut |  André Labatut |  |
Maa:   Ranska
|  Olympialaiset  |  Olympialaiset  |  Olympialaiset  |  |
Miesten miekkailu
|  Kultaa | Pariisi 1924 | floretti, joukkuekilpailu |  |
|  Kultaa | Pariisi 1924 | kalpa, joukkuekilpailu |  |
|  Hopeaa | Antwerpen 1920 | floretti, joukkuekilpailu |  |
|  Hopeaa | Amsterdam 1928 | floretti, joukkuekilpailu |  |
André Labatut (18. heinäkuuta 1891 Bordeaux – 30. syyskuuta 1977 Bordeaux) oli ranskalainen miekkailija. Hän sai kesäolympialaisissa 1920 Antwerpenissä hopeaa floretin joukkuekilpailussa ja sijoittui lisäksi neljänneksi sen yksilökilpailussa. Vuoden 1924 kesäolympialaisissa Pariisissa hän kuului kultaa floretissa ja kalvassa voittaneisiin joukkueisiin. Labatut sai vielä yhden olympiamitalin, hopeaa floretin joukkuekilpailussa vuoden 1928 kesäolympialaisista Amsterdamista.
Anastasija Kapatšinskaja
Henkilökohtaiset ennätykset

200 metrin juoksu: 22,38 (2003)
300 metrin juoksu: 36,61 (2002)
400 metrin juoksu: 50,02 (2008)
Anastasija Kuzmina
Aiheesta muualla

Kuvia tai muita tiedostoja aiheesta Anastasija Kuzmina Wikimedia Commonsissa
Aletta Ocean

| Aletta Ocean |
| --- | --- |

Henkilötiedot
Koko nimi:  Dóra Varga
Syntynyt: 14. joulukuuta 1987 (ikä 36)
Pornonäyttelijä
Taiteilijanimet:  Artemis Gold, Aletta Florencia, Aletta Alien, Aletta, Doris
Aktiivisena:  2006–
Silmien väri:  Vihreä
Hiusten väri:  Musta
Mitat:  40DD-27-42
Pituus:  173 cm
Paino:  57 kg
Aiheesta muualla
Kotisivut
IMDb
Aletta Ocean (s. 14. joulukuuta 1987 Budapest, Unkari) on unkarilainen pornonäyttelijä. Pornonäyttelemisen hän aloitti vuonna 2006. Vuonna 2010 hän voitti kaksi AVN-palkintoa; toinen luokassa Paras ulkomaalaistaustainen naisesiintyjä ja toinen luokassa Paras ulkomaalaistuotannolla kuvattu seksikohtaus. Hän on toiminut Penthousen mallina.
Aiheesta muualla

Wikimedia Commonsissa on kuvia tai muita tiedostoja aiheesta .
Aletta Ocean Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Ala-Hepolampi

| Ala-Hepolampi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°11′28″N, 26°13′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konniveden alue (14.13)
Laskujoki:  Hepo-oja Konniveteen 
Järvinumero:  14.131.1.029
Mittaustietoja
Pinnankorkeus:  93,4 m  
Pituus:  240 m  
Leveys:  110 m  
Rantaviiva:  0,558 km  
Pinta-ala:  1,309 ha  
Saaria:  ei saaria 
 fiAla-Hepolampi 
Ala-Hepolampi  on Päijät-Hämeessä Heinolassa Taipaleen kylän lähellä sijaitseva lampi.
Maantietoa

Lammen pinta-ala on 1,3 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Konniveden lähialueeseen (14.131) se kuuluu. Lammen vedenpinnan korkeus on 93,4 metriä mpy.
Aleutia

| Aleutia Ltd>  |
| --- | --- |

Yritysmuoto:  Osakeyhtiö
Perustettu:  2006
Perustaja:  Mike Rosenberg
Kotipaikka:  Lontoo, Iso-Britannia
Tuotteet:  pöytäkoneet, verkot, aurinkopaneelit
Kotisivu:  www.aleutia.com(englanniksi)
Infobox OKVirheellinen NIMI-arvo: 
Aleutia Ltd. on Britteinsaarilla päämajaansa pitävä tietokonealan yritys, joka valmistaa pienikokoisia (small form factor) PC:itä toimisto- ja kotikäyttöön. Erityistä huomiota on kiinnitetty pienen koon lisäksi hiljaisuuteen ja vähäkulutuksisuuteen. Yhtiö toimittaa pienratkaisuja hotelleille ja lentokentille, ja sen tuotteita viedään 53 maahan. Kehitysmaat, kuten Nigeria, Zambia ja Tansania ovat merkittävä markkina-alue. Esimerkkejä yhtiön tuotteista ovat Aleutia E2 ja E3, joita voidaan käyttää thin client -ominaisuudessa. Monet yhtiön valmistamista tietokoneista on esiasennettu Ubuntulla, mutta ne toimitetaan haluttaessa Windows-käyttöjärjestelmällä varustettuina.
Aiheesta muualla

Yrityksen viralliset sivut (Arkistoitu – Internet Archive)(englanniksi)
Aleutia H1(englanniksi)
Aleutia E2(englanniksi)
Alex Gansa

| Alex Gansa |
| --- | --- |
 Alex Gansa PaleyFest-tapahtumassa vuonna 2015.
Henkilötiedot
Kansalaisuus:  Yhdysvallat
Ammatti:  käsikirjoittaja, tuottaja
Muut tiedot
Aktiivisena:  1986–
Merkittävät teokset: Salaiset kansiot 24 Isänmaan puolesta
Tyyli:  draama, trilleri
Alex Gansa on yhdysvaltalainen käsikirjoittaja ja tuottaja, joka tunnetaan parhaiten draamasarjan Isänmaan puolesta (2011–) luojana. Lisäksi Gansa on työskennellyt muun muassa sarjoissa Salaiset kansiot (1993–2002) ja 24 (2001–2010). Hän työskentelee usein työparinsa Howard Gordonin kanssa.
Aiheesta muualla

Alex Gansa Internet Movie Databasessa. (englanniksi)
Anastasija Pryh’odko

Anastasija Pryh’odko
Anastasija Kostjantynivna Pryh’odko ukr. Анастасія Костянтинівна Приходько, ven. Анастасия Константиновна Приходько, Anastasija Konstantinovna Prihodko,[lähde? ] (s. 21. huhtikuuta 1987 Kiova, Ukrainan SNT, Neuvostoliitto) on ukrainalainen laulaja.
Pryh’odko voitti Star Factory -kilpailun seitsemännen tuotantokauden vuonna 2007. Hänen äänialansa on kontra-altto.[lähde? ]
Euroviisuissa 2009

Pryh’odko valittiin edustamaan Venäjää Moskovassa 16. toukokuuta 2009 järjestettyyn Eurovision laulukilpailuun kappaleella "Mamo". Alun perin hän osallistui Ukrainan karsintaan, mutta riitautui järjestäjien kanssa, joiden mukaan Pryh’odkon kilpailukappale oli liian pitkä. Venäjän karsintaan Pryh’odko pääsi erikoiskutsulla. Itse laulukilpailun finaalissa Pryh’odko oli yhdestoista 91 pisteellä.
Aiheesta muualla

Pryh’odkon kotisivut (venäjäksi, englanniksi)
Alley Cat

| Alley Cat |
| --- | --- |
Kehittäjä:  Synapse Software
Julkaisija:  IBM ja Synapse Software
Suunnittelija:  Bill Williams
Säveltäjä:  Bill Williams
Julkaistu:  1983
Lajityyppi:  tasohyppely
Pelimuoto:  yksinpeli
Alusta:  DOS ja Atarin 8-bittiset
Jakelumuoto:  Levyke
Lisää peliartikkeleitaVideopelien teemasivulla
Alley Cat on Synapse Softwaren kehittämä ja julkaisema tasohyppelypeli, joka on julkaistu vuonna 1983 Atarin 8-bittisille tietokoneille ja vuonna 1984 IBM PC:lle.
Alley Catia pidetään yleisesti CGA-ajan klassikkopelinä.[lähde? ]
Kehitys

Peli on lähtöisin John Harrisin prototyypistä. Harris ei ollut tyytyväinen prototyyppiin ja luovutti sen Bill Williamsille.
Pelaaminen

Pelaaja ohjaa kulkukissaa, jonka on tehtävä erilaisia asioita selviytyäkseen.
Päänäytössä, ”kujalla” (engl. alley), pelaajalle näytetään talon julkisivu, jossa on useita ikkunoita, jotka aukeavat välillä ja joista heitellään pelaajan ohjaamaa kissaa esineillä. Kiipeämällä roskapönttöjä, aitoja ja pyykkinaruja pitkin pelaaja voi päästä sisään asuntoihin, joissa on erilaisia tehtäviä.
Huoneessa voi olla lintuhäkki pöydällä; tavoite on työntää häkki lattialle ja ottaa rikkoutuvasta häkistä pakeneva lintu kiinni.
Huoneessa voi olla akvaario, jossa on kaloja; tavoite on syödä kalat vältellen samalla sähköankeriaita ja nousta välillä pintaan hengittämään.
Joissain huoneissa on valtava juustopala, jonka reikiin ilmestyy välillä hiiriä; tavoite on saada kaikki neljä hiirtä kiinni.
Toisissa huoneissa on suuri määrä nukkuvia koiria; tavoite on tyhjentää koirien ruokakupit ilman että koirat heräävät.
Toisissa huoneissa tavoitteena on pudottaa kolme kasvia korkean kirjahyllyn päältä vältellen samalla katosta laskeutuvaa hämähäkkiä.
Huoneissa on myös itsestään liikkuva luuta, joka siivoaa kissan tassuista jääviä jalanjälkiä. Jos siivottavia jalanjälkiä ei enää ole, luuta ryhtyy jahtaamaan kissaa ja vaikeuttaa tehtävän suorittamista. Melkein kaikissa huoneissa, samoin kuin kujalla, ruudun alalaidassa saattaa välillä kulkea koira, johon törmäämisestä seuraa tappelu, jossa kissa menettää yhden elämän ja joutuu takaisin kujalle.
Kaikissa huoneissa tehtävän onnistuneesta suorittamisesta saa pisteitä riippuen käytetystä ajasta. Pelaaja aloittaa kolmella elämällä, ja kissa menettää yhden elämän joka kerta kun se koskettaa vihollista tai siihen osuu ikkunasta heitetty esine.
Onnistuneen tehtävän suorittamisen jälkeen pelaaja palaa kujalle, jonka ikkunoissa näkyy nyt naaraskissa; ikkunat vievät tasohyppelyruutuun, jossa yritetään päästä korkeimmalla tasolla olevan naaraskissan luo. Jos pelaaja pääsee kissan luo, pelin taso nousee yhdellä ja pelaaja saa ylimääräisen elämän. Peli jatkuu loputtomiin ja vaikeustaso nousee tason mukaan jatkuvasti.
Käännösversio

Atari 800:lle julkaistun alkuperäisversion jälkeen pelistä julkaistiin PC Booter -versio sekä IBM PCjr -versio.
Pelin käännösversio suunniteltiin toimimaan PC-DOS- tai MS-DOS-käyttöjärjestelmillä. Pelin resoluutio on 320×200, sen grafiikka on neliväristä CGA:ta ja äänet tuottaa IBM PC:n sisäinen kaiutin (ei äänikortti).
Aiheesta muualla

Alley Cat MobyGamesissa (englanniksi)
Alcalá Galiano (1930)

| Alcalá Galiano |
| --- | --- |


Aluksen vaiheet
Rakentaja:  Sociedad Española de Construcción Naval, Cartagena
Laskettu vesille:  12. huhtikuuta 1930
Palveluskäyttöön:  23. syyskuuta 1931
Poistui palveluskäytöstä:  29. lokakuuta 1963
Tekniset tiedot
Uppouma:  1 650 t (normaali) 2 067 t (kuormattu)
Pituus:  101 m
Leveys:  9,6 m
Syväys:  3,3 m
Koneteho:  42 000 hv
Nopeus:  36 solmua
Miehistöä:  160
Aseistus
Aseistus:  5 × 120 mm/45 tykkiä 1 × 76 mm ilmatorjuntatykki 4 × konekivääriä 6 × 533 mm torpedoputkea 2 × syvyyspommikiskoa
Alcalá Galiano (runkonumero AG) oli Espanjan laivaston vuonna 1930 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa.
Valmistus

Alus tilattiin Sociedad Española de Construcción Navalilta Cartagenasta. Alus laskettiin vesille 12. huhtikuuta 1930 ja otettiin palvelukseen 23. syyskuuta 1931.
Palvelus

Espanjan sisällissodan alkaessa alus jäi heinäkuussa 1936 miehistöineen tasavaltalaisten laivastoon kuten pääosa sen sisaraluksistakin. Alus poistettiin palveluksesta 1957.
Alcanena

| Alcanena |
| --- | --- |
 lippu:  vaakuna
 Alcanena Portugalin kartalla
 Koordinaatit: 39°28′N, 8°40′W 
Valtio:  Portugali
Alue:  Centro
Ala-alue:  Médio Tejo
Piiri:  Santarém
Hallinto:  
 – Hallinnon tyyppi:  Kunta
 – Pormestari:  Fernanda Asseiceira
Väkiluku (2011):  13 868
 
 www.cm-alcanena.pt 
Infobox OKVirheellinen NIMI-arvo: 
Alcanena on kunta Portugalissa ja sen pinta-ala on 127,3 km². Asukkaita kunnassa on noin 14 000. Kunta koostuu kymmenestä freguesiasta ja kunta sijaitsee Santarémin piirissä. Kunnan pormestari on Fernanda Asseiceira. Kunnan vapaapäivä on helatorstaina.
Freguesiat

Alcanena
Bugalhos
Espinheiro
Louriceira
Malhou
Minde
Moitas Venda
Monsanto
Serra de Santo António
Vila Moreira
Aiheesta muualla

Kuvia tai muita tiedostoja aiheesta Alcanena Wikimedia Commonsissa
Santarémin piirin kunnat
Abrantes
Alcanena
Almeirim
Alpiarça
Benavente
Cartaxo
Chamusca
Constância
Coruche
Entroncamento
Ferreira do Zêzere
Golegã
Mação
Ourém
Rio Maior
Salvaterra de Magos
Santarém
Sardoal
Tomar
Torres Novas
Vila Nova da Barquinha
Ajosimulaattori

Ajo-opetuksessa käytetty simulaattori
Ajosimulaattori voi tarkoittaa yleisesti ajopelin kaltaista simulaatiopeliä viihdekäyttöön, mutta myös tutkimus- ja tuotekehityskäyttöön sekä ajo-opetukseen ja koulutukseen soveltuvaa simulaattoria.
Ammattimaiset simulaattorit

Ammattikäyttöön tarkoitetuissa simulaattoreissa voi olla oikeaa vastaava auto todenmukaisuuden saamiseksi. Esimerkki vastaavasta on SIMUVEG, jota käytetään mm. kuljettajien, teiden ja laitteiden arviointiin.
Autoteollisuudessa simulaattoreita käytetään mm. kuljettajien apuvälineiden arviointiin ja kehityskäyttöön.
Simulaatiot voivat olla ns. "man-in-the-loop" mallisia, joissa ihmisen antamat syötteet ovat mukana simulaatiossa, tai ilman ihmistä suoritettavia laskennallisia malleja.
Ammattimaiset simulaattorit > Käyttökohteita

Käyttökohteita on esimerkiksi seuraavia:
tutkimus
kuljettajan käyttäytymismallit
tuotekehitys
tuotteen vaikutus kuljettajan huomiokykyyn
koulutus
ajo-opetus
Ammattimaiset simulaattorit > Haasteita

Simulation Adaptation Syndrome (SAS) eli simulaatioon mukautuminen on yksi tutkimuskohde parempia simulaattoreita kehitettäessä.
Tavoitteena on välttää tilanteita, joissa koehenkilö mukautuu simulaation rajoituksiin kuten epätasaiseen päivitystahtiin parantamalla päivitystä saumattomaksi.
Simulaatiopelit

Esimerkkejä simulaatiopeleistä:
Assetto Corsa
Gran Turismo (pelisarja)
iRacing
Project CARS
rFactor
rFactor 2
Aiheesta muualla

Kuvia tai muita tiedostoja aiheesta Ajosimulaattori Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Driving simulator
SIMUVEG, Valencian yliopisto, Espanja
Käännös suomeksi
Andy Leslie

Andy Leslie vuonna 2023.
Andrew Roy "Andy" Leslie MNZM (s. 10. marraskuuta 1944) on uusiseelantilainen entinen rugbypelaaja. Hän pelasi Uuden-Seelannin All Blacks -maajoukkueessa ja toimi sen kapteenina 1970-luvulla. Peliuransa jälkeen hän työskenteli valmentajan tehtävissä.
Lesliestä tehtiin New Zealand Order of Meritin jäsen vuonna 2001. 26. huhtikuuta 2007 hänet nimitettiin maansa rugbyliiton puheenjohtajaksi.
An Giang

An Giang on Vietnamin maakunta, joka sijaitsee maan lounaisosassa Mekong-joen suistossa. Vuonna 2004 siellä asui 2 170 100 ihmistä. Maakunnan pääkaupunki on Long Xuyên.
Maantiede

An Giang on melko tasaista aluetta, vaikkakin maakunnan luoteisosissa lähellä Kambodžan rajaa on myös Cam-vuoristo, johon kuuluu seitsemän vuorta. Koska sen alueella virtaa monia jokia, maaperä on hedelmällistä ja maakunta tuottaakin paljon riisiä. An Giangin suurimmat kaupungit ovat sen pääkaupunki Long Xuyên sekä Châu Đốc. Sen lämpötila on vuoden ympäri yleensä noin 26-28 astetta. Säätilassa on kaksi kautta, kuiva kausi joulukuusta huhtikuuhun ja monsuunikausi toukokuusta marraskuuhun. Alueella on usein tulvia elokuusta marraskuuhun. Maakunta jaetaan yhdeksään piirikuntaan, jotka ovat An Phú, Tân Châu, Phú Tân, Châu Phú, Thoại Sơn, Chợ Mới, Tịnh Biên, Châu Thành ja Tri Tôn.